AIŠKINAMASIS RAŠTAS

Dėl pritarimo projektui „Viešosios infrastruktūros sukūrimas Mindūnų seniūnijoje“

1. **Parengto tarybos sprendimo projekto tikslai ir uždaviniai:**

Projektas rengiamas pagal Žuvininkystės regiono vietos veiklos grupės „Vilkauda“ vietos plėtros 2016 – 2023 m. strategijos VPS priemonės „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2 vietos projektų finansavimo sąlygų aprašą (BIVP-AKVA-SAVA-2). Projektų atrankos būdas – projektų konkursas.

Sprendimo tikslas - įvykdyti išankstines sąlygas, būtinas projektui įgyvendinti. Sprendimu patvirtinamas ketinimas įgyvendinti projektą, skyrus finansavimą.

Projekto metu planuojama įrengti viešąsias infrastruktūras Mindūnų seniūnijoje, sukuriant patrauklią infrastruktūrą turizmui. Įrengta laisvalaikio infrastruktūra: vaikų žaidimo aikštelė, poilsio zona paskatins turizmo srautų susidomėjimą. Tai papildys rajone esančių pramogų sąrašą ir generuos atvykstančiųjų į Molėtų rajoną srautą.

Pagal Vietos projektų finansavimo sąlygų aprašą, didžiausia galima projekto finansuojamoji dalis sudaro 95 procentus visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 5 procentus visų tinkamų finansuoti projekto išlaidų ir pateikti dokumentą pagrindžiantį nuosavą indėlį. Atsižvelgus į vietos projektų atrankos kriterijus, nustatyta minimalių balų surinkimo suma, siūloma prie projekto prisidėti didesniu nei 10 proc. įnašu.

Paraiška turi būti pateikta iki 2022 m. spalio 27 d.

1. **Siūlomos teisinio reguliavimo nuostatos:**

Lietuvos Respublikos vietos savivaldos įstatymo 16 straipsniо 4 dalis;

Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Rajono ekonominės plėtros sąlygų kūrimas“ 2.2.2 „Aktyvaus laisvalaikio erdvių plėtra“, 2.2.3 „Kurti rajone aktyvaus laisvalaikio infrastruktūrą, mažinančią sezoniškumą“ uždaviniais;

Žuvininkystės regiono vietos veiklos grupės „Vilkauda“ kvietimą Nr. 26 pagal vietos plėtros 2016–2023 m. strategijos priemonės „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2 vietos projektų finansavimo sąlygų aprašo (BIVP-AKVA-SAVA-2), patvirtinto Žuvininkystės regiono vietos veiklos grupės „Vilkauda“ valdybos 2022 m. rugsėjo 16 d. posėdžio protokolu Nr. 76, 1.8, 1.12, 5.1 punktus;

1. **Laukiami rezultatai:**

Sukurta viešoji infrastruktūra skirta vaikams ir suaugusiems, kuri paskatins Mindūnų seniūnijos patrauklumą, taip pritraukiant papildomus turistų srautus.

1. **Lėšų poreikis ir jų šaltiniai:**

Planuojama bendra projekto preliminari vertė – 33 344,74 Eur, iš jų ES fondų investicijų lėšos – 30 010,27 Eur, pareiškėjo lėšų dalis – 3 334,47 Eur.

1. **Kiti sprendimui priimti reikalingi pagrindimai, skaičiavimai ar paaiškinimai.**